CELEX: 32015R1979
Language: hu
Date: 2015-08-28 00:00:00
Title: A Bizottság (EU) 2015/1979 felhatalmazáson alapuló rendelete (2015. augusztus 28.) az általános tarifális preferenciák rendszerének alkalmazásáról szóló 978/2012/EU európai parlamenti és tanácsi rendelet II., III. és IV. mellékletének módosításáról

5.11.2015   
            
            
               HU
            
            
               Az Európai Unió Hivatalos Lapja
            
            
               L 289/3
            
         A BIZOTTSÁG (EU) 2015/1979 FELHATALMAZÁSON ALAPULÓ RENDELETE
   (2015. augusztus 28.)
   az általános tarifális preferenciák rendszerének alkalmazásáról szóló 978/2012/EU európai parlamenti és tanácsi rendelet II., III. és IV. mellékletének módosításáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az általános tarifális preferenciák rendszerének alkalmazásáról és a 732/2008/EK tanácsi rendelet hatályon kívül helyezéséről szóló, 2012. október 25-i 978/2012/EU európai parlamenti és tanácsi rendeletre (1) és különösen annak 5. cikke (3) bekezdésére, 10. cikke (5) bekezdésére és 17. cikke (2) bekezdésére,
   mivel:
   
               (1)
            
            
               A 978/2012/EU európai parlamenti és tanácsi rendelet 4. cikke megállapítja az általános vámkedvezmény-rendszer (a továbbiakban: GSP) általános előírása alapján nyújtott vámkedvezmények kritériumait.
            
         
               (2)
            
            
               A 978/2012/EU rendelet 4. cikke (1) bekezdésének a) pontja értelmében nem lehet a GSP általános előírásának kedvezményezettje az az ország, amelyet a Világbank három egymást követő évben magas jövedelmű vagy a közepes jövedelmű országok felső sávjába tartozó országnak minősített.
            
         
               (3)
            
            
               A 978/2012/EU rendelet 4. cikke (1) bekezdésének b) pontja értelmében nem lehet a GSP általános előírásának kedvezményezettje az az ország, amely olyan preferenciális piacra jutási előírás kedvezményezettje, amely lényegében a teljes kereskedelem esetében legalább olyan tarifális preferenciákat biztosít, mint a rendszer.
            
         
               (4)
            
            
               A 978/2012/EU rendelet 1. cikke (2) bekezdésének a) pontjában hivatkozott általános előírás szerinti GSP-kedvezményezett országok listáját a rendelet II. melléklete tartalmazza. A 978/2012/EU rendelet 5. cikke értelmében a II. mellékletet minden év január 1-jéig felül kell vizsgálni a 4. cikkben meghatározott feltételekben bekövetkezett változások feltüntetése érdekében. Ezen túlmenően rendelkezik arról, hogy kellő idő álljon a GSP-kedvezményezett országok és a gazdasági szereplők rendelkezésére az adott ország GSP-rendszerbeli jogállásában bekövetkezett változáshoz való megfelelő alkalmazkodásra. Ennek megfelelően a GSP-előírás a 4. cikk (1) bekezdésének a) pontja alapján egy ország státusában bekövetkezett változás hatálybalépésének időpontját követő egy évig, a 4. cikk (1) bekezdésének b) pontja alapján pedig a preferenciális piacra jutási előírás alkalmazásának időpontjától kezdődő két évig továbbra is érvényben van.
            
         
               (5)
            
            
               A Világbank 2013-ban, 2014-ben és 2015-ben Fidzsit, Irakot, a Marshall-szigeteket és Tongát a közepes jövedelmű országok felső sávjába tartozó országnak minősítette. Ennek megfelelően ezek az országok a 4. cikk (1) bekezdésének a) pontja szerint már nem tesznek eleget a GSP-kedvezményezett státus követelményeinek, így törölni kell őket a 978/2012/EU rendelet II. mellékletéből. A GSP-kedvezményezett országok listájáról való törlésről szóló rendeletet annak hatálybalépésétől számított egy év elteltével kell alkalmazni. Az egyszerűség és a jogbiztonság érdekében Fidzsi, Irak, a Marshall-szigetek és Tonga II. mellékletből való törlése 2017. január 1-jétől alkalmazandó.
            
         
               (6)
            
            
               A preferenciális piacra jutási előírás alkalmazása az alábbi országokkal 2014-ben különböző időpontokban kezdődött: Grúziával 2014. szeptember 1-jén, Kamerunnal 2014. augusztus 4-én és Fidzsivel 2014. július 28-án. Az egyszerűség és a jogbiztonság érdekében Grúzia és Kamerun II. mellékletből való törlése is 2017. január 1-jétől alkalmazandó. Az (5) preambulumbekezdésben kifejtetteknek megfelelően Fidzsit már annak alapján is törölték volna a II. mellékletből, hogy a közepes jövedelmű országok felső sávjába tartozó országgá vált.
            
         
               (7)
            
            
               A 978/2012/EU rendelet 9. cikkének (1) bekezdése határozza meg a fenntartható fejlődésre és a jó kormányzásra vonatkozó különleges ösztönző előírás (GSP+) szerint nyújtott vámkedvezményekre vonatkozó konkrét jogosultság követelményeit. Az egyik kulcsfontosságú feltétel az, hogy az ország GSP-kedvezményezett legyen. A GSP+-rendszer kedvezményezettjeinek listáját a 978/2012/EU rendelet III. melléklete állapítja meg.
            
         
               (8)
            
            
               Mivel Grúzia 2017. január 1-jétől már nem lesz GSP-kedvezményezett ország, a 978/2012/EU rendelet 9. cikkének (1) bekezdése értelmében Grúzia GSP+-kedvezményezett státusa is megszűnik. Grúziát ezért a 978/2012/EU rendelet III. mellékletéből is törölni kell; ez a törlés 2017. január 1-jétől alkalmazandó.
            
         
               (9)
            
            
               A 978/2012/EU rendelet 17. cikkének (1) bekezdése előírja, hogy az Egyesült Nemzetek Szervezete (a továbbiakban: ENSZ) által legkevésbé fejlett országnak minősített ország jogosult a legkevésbé fejlett országokra vonatkozó különleges előírás (fegyver kivételével mindent – EBA) szerinti vámkedvezményekre. Az EBA-kedvezményezett országok listáját az említett rendelet IV. melléklete állapítja meg.
            
         
               (10)
            
            
               Az ENSZ 2014. január 1-jén törölte Szamoát a legkevésbé fejlett országok listájáról. Ennek megfelelően Szamoa a 17. cikk (1) bekezdésének a) pontja szerint már nem tesz eleget az EBA-kedvezményezett státus követelményeinek, így törölni kell a 978/2012/EU rendelet IV. mellékletéből. Az EBA-kedvezményezett országok listájáról való törlésről szóló rendeletet e rendelet hatálybalépésétől számított hároméves átmeneti időszakot követően kell alkalmazni. Szamoát ezért törölni kell a IV. mellékletből; ez a törlés 2019. január 1-jétől alkalmazandó,
            
         ELFOGADTA EZT A RENDELETET:
   1. cikk
   A 978/2012/EU rendelet módosításai
   A 978/2012/EU rendelet a következőképpen módosul:
   
               (1)
            
            
               A II. mellékletben az alábbi országok és a megfelelő országazonosító kódok kikerülnek az A és B oszlopokból:
               
                           CM
                        
                        
                           Kamerun
                        
                     
                           FJ
                        
                        
                           Fidzsi
                        
                     
                           GE
                        
                        
                           Grúzia
                        
                     
                           IQ
                        
                        
                           Irak
                        
                     
                           MH
                        
                        
                           Marshall-szigetek
                        
                     
                           TO
                        
                        
                           Tonga
                        
                     
         
               (2)
            
            
               A III. mellékletben az alábbi ország és a megfelelő országazonosító kód kikerül az A és B oszlopokból:
               
                           GE
                        
                        
                           Grúzia
                        
                     
         
               (3)
            
            
               A IV. mellékletben az alábbi ország és a megfelelő országazonosító kód kikerül az A és B oszlopokból:
               
                           WS
                        
                        
                           Szamoa
                        
                     
         2. cikk
   Hatálybalépés és alkalmazás
   Ez a rendelet 2016. január 1-jén lép hatályba.
   Az 1. cikk (1) és (2) bekezdését 2017. január 1-jétől kell alkalmazni.
   Az 1. cikk (3) bekezdését 2019. január 1-jétől kell alkalmazni.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2015. augusztus 28-án.
      
         
            a Bizottság részéről
         
         
            az elnök
         
         Jean-Claude JUNCKER
      
   
   
      (1)  HL L 303., 2012.10.31., 1. o.